pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ยินดีกฎหมายสมรสเท่าเทียมผ่านสภา หวัง สว. เห็นชอบเพราะเป็นเรื่องที่ต่อสู้กันมาโดยตลอด
วันพุธที่ 27 มีนาคม 2567
27/03/2567
นายกฯ ยินดีกฎหมายสมรสเท่าเทียมผ่านสภา หวัง สว. เห็นชอบเพราะเป็นเรื่องที่ต่อสู้กันมาโดยตลอด
นายกฯ ยินดีกฎหมายสมรสเท่าเทียมผ่านสภา หวัง สว. เห็นชอบเพราะเป็นเรื่องที่ต่อสู้กันมาโดยตลอด
วันนี้ (27 มีนาคม 2567) เวลา 17.15 น. ณ ศูนย์การค้าสยามพารากอน เขตปทุมวัน กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ภายหลังที่สภาผ่านความเห็นชอบร่างพระราชบัญญัติแก้ไขประมวลกฎหมายแพ่งและพาณิชย์ (ฉบับที่ ..) พ.ศ. .... หรือกฎหมายสมรสเท่าเทียม ว่า ดีครับ อยากจะให้ผ่านความเห็นชอบของวุฒิสภาด้วย เพราะมีคนอยากจะแต่งงานกันเยอะไปหมด วันนี้ตนเองมาเดินที่ห้างสรรพสินค้าสยามพารากอน ได้เห็นรอยยิ้มของกลุ่ม LGBTQ เยอะไปหมด
ผู้สื่อข่าวถามว่า การที่สภาผ่านความเห็นชอบกฎหมายฉบับดังกล่าว หลายคนมองว่าไม่ใช่เป็นการให้สิทธิแต่เป็นการคืนสิทธิให้กับกลุ่ม LGBTQ นายกรัฐมนตรีกล่าวว่า ทุกคนมีสิทธิเท่าเทียมกันอยู่แล้ว ซึ่งเป็นไปตามหลักการอยู่แล้ว ซึ่งรัฐบาลพยายามผลักดันให้เกิดขึ้น
ผู้สื่อข่าวถามว่า เมื่อสักครู่นี้นายกรัฐมนตรีได้พูดคุยอะไรกับกลุ่ม LGBTQ บ้าง โดยนายกรัฐมนตรีกล่าวว่าได้ถามเขาว่าเมื่อไรจะแต่งงาน เพราะมีหลายคู่ที่รอคอยการแต่งงาน เพราะเป็นเรื่องสิทธิขั้นพื้นฐาน
“อย่างผมหรือผู้สื่อข่าวที่เป็นผู้หญิง อยากจะแต่งงานพรุ่งนี้ก็สามารถแต่งได้ แต่ลองจินตนาการดูว่าถ้าเป็นกลุ่ม LGBTQ อยากจะแต่งงาน แต่ก็ไม่สามารถที่จะแต่งได้ เป็นอะไรที่จํากัดสิทธิเขา แต่วันนี้ไม่ว่าจะเรียกว่าการให้สิทธิ หรือคืนสิทธิ แต่ก็ต้องให้เขา เป็นเรื่องที่เรา Fight มาโดยตลอด” นายกฯ กล่าว
รัฐบาลไทย-ข่าวทำเนียบรัฐบาล-“พัชรวาท” เรียกประชุมผู้บริหารกระทรวงฯ เร่งผลักดัน พ.ร.บ.การเปลี่ยนแปลงสภาพภูมิอากาศ ตามเป้าหมายลดก๊าซเรือนกระจก พร้อมสั่งคุมเข้มฝุ่น pm 2.5 ภาคเหนือ เชียงใหม่ ช่วงสงกรานต์ ห่วงกระทบเศรษฐกิจ มอบ 11 ข้อสั่งการบูรณาก
วันพุธที่ 27 มีนาคม 2567
“พัชรวาท” เรียกประชุมผู้บริหารกระทรวงฯ เร่งผลักดัน พ.ร.บ.การเปลี่ยนแปลงสภาพภูมิอากาศ ตามเป้าหมายลดก๊าซเรือนกระจก พร้อมสั่งคุมเข้มฝุ่น pm 2.5 ภาคเหนือ เชียงใหม่ ช่วงสงกรานต์ ห่วงกระทบเศรษฐกิจ มอบ 11 ข้อสั่งการบูรณาก
“พัชรวาท” เรียกประชุมผู้บริหารกระทรวงฯ เร่งผลักดัน พ.ร.บ.การเปลี่ยนแปลงสภาพภูมิอากาศ ตามเป้าหมายลดก๊าซเรือนกระจก พร้อมสั่งคุมเข้มฝุ่น pm 2.5 ภาคเหนือ เชียงใหม่ ช่วงสงกรานต์ ห่วงกระทบเศรษฐกิจ มอบ 11 ข้อสั่งการบูรณาการแก้ปัญหา
“พัชรวาท” เรียกประชุมผู้บริหารกระทรวงฯ เร่งผลักดัน พ.ร.บ. การเปลี่ยนแปลงสภาพภูมิอากาศ ตามเป้าหมายลดก๊าซเรือนกระจก พร้อมสั่งคุมเข้มฝุ่น pm 2.5 ภาคเหนือ เชียงใหม่ ช่วงสงกรานต์ ห่วงกระทบเศรษฐกิจ มอบ 11 ข้อสั่งการบูรณาการแก้ปัญหา
เมื่อวันที่ 27 มี.ค. ที่กระทรวงทรัพยากรธรรมชาติและสิ่งแวดล้อม พล.ต.อ.พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมผู้บริหารกระทรวง โดยมีนายจตุพร บุรุษพัฒน์ ปลัดกระทรวงฯ และผู้บริหารกระทรวง เข้าร่วมการประชุมอย่างพร้อมเพรียง โดยพล.ต.อ.พัชรวาท กล่าวในที่ประชุมให้กรมการเปลี่ยนแปลงสภาพภูมิอากาศและสิ่งแวดล้อม เร่งขับเคลื่อนการดําเนินการลดก๊าซเรือนกระจกในทุกสาขา และสื่อสารผลการดําเนินงานสู่สาธารณะอย่างเป็นระบบ เพื่อให้ทุกภาคส่วนมั่นใจว่าประเทศไทยจะบรรลุเป้าหมายการลดก๊าซเรือนกระจกที่ตั้งไว้ กรณีการแก้ไขปัญหาไฟป่าหมอกควันและฝุ่น PM 2.5 ว่า ขอบคุณผู้บริหารกระทรวงฯ ที่ร่วมกันวางแนวทางใหม่ และทํางานอย่างจริงจัง และที่สําคัญ เจ้าหน้าที่ดับไฟป่าทุกนาย ที่ทุ่มเทกําลังทํางานกันอย่างเต็มกําลัง เป้าหมายขณะนี้คือ ภาคเหนือ โดยเฉพาะเชียงใหม่ โดยเฉพาะช่วงสงกรานต์ ซึ่งปีก่อนเสียหายทั้งเศรษฐกิจ และชื่อเสียงของกระทรวงทรัพยากรธรรมชาติและสิ่งแวดล้อม ปีนี้จะให้เกิดอีกไม่ได้ ขอให้ตรึงพื้นที่ให้ได้ ประชาสัมพันธ์ให้มาก ป้องปรามและจับกุมคนเผาป่า รวมทั้งให้กรมควบคุมมลพิษ ติดตามสถานการณ์ PM2.5 และพยากรณ์ช่วงเวลาการสิ้นสุดของสถานการณ์ฝุ่น เพื่อประเมินสถานการณ์ หากแนวโน้มฝุ่นยังมีมากให้หาวิธีลดปริมาณฝุ่นให้ได้โดยเร็ว เพื่อให้ทันเทศกาลสงกรานต์ที่จะมาถึง พร้อมกับแจ้งเตือนจุดความร้อนที่เกิดขึ้นด้วย
นอกจากนี้ พล.ต.อ.พัชรวาท ได้มอบข้อสั่งการ 11 ข้อ เพื่อให้หน่วยงานนําไปปฏิบัติ อาทิ ให้กรมทรัพยากรน้ํา และกรมทรัพยากรน้ําบาดาล ช่วยเหลือประชาชนในพื้นที่ขาดแคลนน้ําอย่างเร่งด่วน ทันทีที่รับแจ้ง ถึงแม้ว่าจะเป็นพื้นที่ที่เป็นเกาะ ให้กรมอุทยานแห่งชาติสัตว์ป่าและพันธุ์พืชแก้ปัญหาช้างป่าและลิงรบกวนประชาชน ให้กรมทรัพยากรทางทะเลและชายฝั่งแก้ปัญหาพะยูนและหญ้าทะเลเสื่อมโทรม รวมทั้งหมดให้สํานักงานนโยบายและแผนทรัพยากรธรรมชาติและสิ่งแวดล้อม เร่งทําความเข้าใจกับหน่วยงานที่เกี่ยวข้อง เพื่อร่วมกันผลักดันการออก พรบ. ความหลากหลายทางชีวภาพ ตลอดจนการบูรณาการร่วมกับตํารวจในการปราบปรามการกระทําความผิดเกี่ยวกับทรัพยากรธรรมชาติ
รัฐบาลไทย-ข่าวทำเนียบรัฐบาล-นายกฯ ชมบูธขายสินค้าจากผ้าขาวม้า “THAINESS STATION สินค้าไทย ร่วมใจเพื่อชุมชน” สยามพารากอน เชิญชวนนักท่องเที่ยวร่วมอุดหนุนสินค้าไทย
วันพุธที่ 27 มีนาคม 2567
27/03/2567
นายกฯ ชมบูธขายสินค้าจากผ้าขาวม้า “THAINESS STATION สินค้าไทย ร่วมใจเพื่อชุมชน” สยามพารากอน เชิญชวนนักท่องเที่ยวร่วมอุดหนุนสินค้าไทย
นายกฯ ชมบูธขายสินค้าจากผ้าขาวม้า “THAINESS STATION สินค้าไทย ร่วมใจเพื่อชุมชน” สยามพารากอน เชิญชวนนักท่องเที่ยวร่วมอุดหนุนสินค้าไทย
วันนี้ (27 มีนาคม 2567) เวลา 17.00 น. ณ ชั้น M ศูนย์การค้าสยามพารากอน เขตปทุมวัน กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมป๊อบอัพช็อป “THAINESS STATION สินค้าไทย ร่วมใจเพื่อชุมชน” โดยมีนางสาวฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย ร่วมเยี่ยมชม และนางชฎาทิพ จูตระกูล ประธานเจ้าหน้าที่บริหาร บริษัท สยามพิวรรธน์ จํากัด พร้อมด้วยผู้บริหารสยามพิวรรธน์ให้การต้อนรับ
นายชัย วัชรงค์ โฆษกประจําสํานักนายกรัฐมนตรี เผยว่า นายกรัฐมนตรีได้เยี่ยมชมสินค้าและผลิตภัณฑ์ผ้าขาวม้าภายในบูธ “THAINESS STATION สินค้าไทย ร่วมใจเพื่อชุมชน” ในบรรยากาศที่คึกคักและเป็นกันเอง โดยนายกฯ กล่าวเชิญชวนนักท่องเที่ยวทั้งชาวไทยและชาวต่างชาติที่เดินเที่ยวห้างพารากอน ร่วมสนับสนุนอุดหนุนซื้อสินค้า พร้อมกล่าวว่าสินค้าที่อยู่ในบูธนี้มีสไตล์ถือว่าได้คัดสรรออกแบบมาแล้วอย่างดี จึงเป็นเรื่องที่น่ายินดีหากมีดีไซน์เนอร์มือดี และการออกแบบผลิตภัณฑ์ที่ดี สามารถเข้าไปช่วยคนในพื้นที่ต่างจังหวัด และช่วยส่งเสริมผลิตภัณฑ์ให้ดียิ่งขึ้น จะสามารถสร้างรายได้และเพิ่มมูลค่าให้กับคนท้องถิ่น โดยนายกฯ ยังได้แนะให้มีการออกแบบลวดลายบนผืนผ้า เช่น กระเป๋าผ้าขาวม้าที่มีลวดลายรถตุ๊กตุ๊ก ซึ่งรถตุ๊กตุ๊กเป็นหนึ่งในสัญลักษณ์ที่ชาวต่างชาติต่างรู้จักดี จากนั้น นายกฯ ได้อุดหนุนสินค้าภายในร้าน ได้แก่ กระเป๋าเป้ลายผ้าขาวม้า หมวก เสื้อ เป็นต้น
ทั้งนี้ กลุ่มบริษัทสยามพิวรรธน์ โดย Absolute Siam ร่วมแคมเปญรัฐบาล “THAINESS STATION สินค้าไทย ร่วมใจเพื่อชุมชน” ขานรับนโยบายภาครัฐ และกระแสความนิยมในผลิตภัณฑ์ และสินค้าไทยที่ก้าวสู่การเป็น Soft Power บนเวทีโลก โดยเฉพาะอย่างยิ่ง “ผ้าขาวม้า” และผลิตภัณฑ์จาก “กระจูด” รวมทั้งงานฝีมือซึ่งเป็นผลิตภัณฑ์โดยชาวบ้านอีกมากมายมาจําหน่ายเป็นของที่ระลึก เพื่อสนับสนุนฝีมือและสร้างงานสร้างรายได้ให้กับชาวบ้านและชุมชน
รัฐบาลไทย-ข่าวทำเนียบรัฐบาล-กบข. ครบรอบ 27 ปี อดีตเลขาธิการ กบข. มาร่วมอวยพร แสดงความยินดี
วันพุธที่ 27 มีนาคม 2567
27/03/2567
กบข. ครบรอบ 27 ปี อดีตเลขาธิการ กบข. มาร่วมอวยพร แสดงความยินดี
อดีตเลขาธิการ กบข. ร่วมอวยพรแสดงความยินดี วันครบรอบ 27 ปี กบข. ในวันที่ 27 มีนาคม พร้อมสนับสนุนและอยากให้ กบข. เติบโตอย่างมั่นคง
นายทรงพล ชีวะปัญญาโรจน์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า วันที่ 27 มีนาคม เป็นวันครบรอบ 27 ปี การก่อตั้ง กบข. จึงได้จัดงานวันครบรอบการก่อตั้งขึ้น โดยมีนางสาวนวพร เรืองสกุล อดีตเลขาธิการ กบข. คนที่ 1 นายวิสิฐ ตันติสุนทร อดีตเลขาธิการ กบข. คนที่ 2 นางสาวโสภาวดี เลิศมนัสชัย อดีตเลขาธิการ กบข. คนที่ 3 นายสมบัติ นราวุฒิชัย อดีตเลขาธิการ กบข. คนที่ 4 นายวิทัย รัตนากร อดีตเลขาธิการ กบข. คนที่ 5 และนางศรีกัญญา ยาทิพย์ อดีตเลขาธิการ กบข. คนที่ 6 มาร่วมอวยพร พร้อมพบปะพนักงาน กบข.
โดย นายทรงพล กล่าวว่า มีความรู้สึกเป็นเกียรติอย่างยิ่ง ที่อดีตเลขาธิการทุกท่านได้สละเวลามาร่วมอวยพร เนื่องในวันครบรอบการก่อตั้ง ซึ่งอดีตเลขาธิการทุกท่าน มีความตั้งใจและทุ่มเทในการช่วยผลักดันองค์กรให้ประสบความสําเร็จ การที่ตนได้เข้ามารับตําแหน่งเลขาธิการคณะกรรมการ กบข. ถือเป็นงานสําคัญ พร้อมสานต่อด้วยการให้ความสําคัญใน 3 ด้าน คือ สมาชิก ผู้มีส่วนได้เสีย และพนักงาน เพื่อเป็นส่วนหนึ่งในการขับเคลื่อนให้กองทุนไทยมีความมั่นคงอย่างยั่งยืน
“อดีตเลขาธิการทุกท่านต่างมีเจตจํานงที่ต้องการให้ กบข. เติบโตอย่างมั่นคง และพร้อมสนับสนุนทุกด้าน และการที่ทุกท่านได้มาแบ่งปันข้อมูลต่างๆ ในสมัยที่รับตําแหน่ง ก็สามารถนํามาปรับใช้ในการดําเนินงาน เพื่อช่วยขับเคลื่อนให้ กบข. เติบโตได้อย่างมั่นคงและยั่งยืน” นายทรงพล กล่าว
อนึ่ง กบข. ก่อตั้งขึ้นเมื่อวันที่ 27 มีนาคม 2540 ภายใต้พระราชบัญญัติกองทุนบําเหน็จบํานาญข้าราชการ พ.ศ. 2539 โดยมีหน้าที่นําเงินที่รับจากสมาชิกและส่วนราชการไปลงทุนเพื่อให้เกิดประโยชน์สูงสุดภายใต้ความเสี่ยงที่ยอมรับได้ และดําเนินการเกี่ยวกับการบริหารฐานข้อมูลสมาชิก การจัดสรรผลประโยชน์จากการลงทุน การประชาสัมพันธ์เพื่อเสริมสร้างความรู้ความเข้าใจที่ถูกต้อง การจัดสวัสดิการและสิทธิประโยชน์ต่างๆ ให้แก่สมาชิก รวมถึงการจ่ายเงินและผลประโยชน์คืนให้แก่สมาชิกเมื่อพ้นสมาชิกภาพ
ทั้งนี้ เนื่องในโอกาสวันครบรอบ 27 ปี กบข. จัดโครงการพิเศษเพื่อให้สมาชิกได้มีส่วนร่วมยินดีในวันครบรอบ ด้วยการมอบสิทธิพิเสษส่วนลดเติมน้ํามันที่ปั๊มบางจาก มูลค่า 30 บาท และ ส่วนลดร้าน Dairy Queen มูลค่า 30 บาท รวมถึงจัดแคมเปญพิเศษ ให้สมาชิกนํา GPF Point จํานวน 27 Point มาแลกสิทธิพิเศษ โค้ดส่วนลด LINE Man มูลค่า 100 บาท โค้ดส่วนลดค่าน้ํามัน PT มูลค่า 100 บาท ส่วนลด MK มูลค่า 100 บาท พร้อมขอให้สมาชิกติดตามแคมเปญสิทธิพิเศษได้ตลอดทั้งปี สมาชิกสามารถแลกสิทธิพิเศษ ผ่านทาง แอป กบข. My GPF Application และ LINE กบข. @GPFCommunity
รัฐบาลไทย-ข่าวทำเนียบรัฐบาล-ก.เกษตรฯ จับมือยุโรป หารือและแก้ไขปัญหาด้านประมง พร้อมเปิดตลาดการค้าด้านการเกษตรร่วมกัน
วันพุธที่ 27 มีนาคม 2567
ก.เกษตรฯ จับมือยุโรป หารือและแก้ไขปัญหาด้านประมง พร้อมเปิดตลาดการค้าด้านการเกษตรร่วมกัน
ก.เกษตรฯ จับมือยุโรป หารือและแก้ไขปัญหาด้านประมง พร้อมเปิดตลาดการค้าด้านการเกษตรร่วมกัน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับ นายเดวิด เดลี เอกอัครราชทูตสหภาพยุโรป ประจําประเทศไทย (H.E. Mr. David Daly : Ambassador of European Union Delegation to Thailand) โดยมี นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายถาวร ทันใจ ผู้ตรวจราชการกระทรวงเกษตรและสหกรณ์ นายบัญชา สุขแก้ว อธิบดีกรมประมง นายสัตวแพทย์สมชวน รัตนมังคลานนท์ อธิบดีกรมปศุสัตว์ และเจ้าหน้าที่ที่เกี่ยวข้อง เข้าร่วม ณ ห้องประชุมกระทรวงเกษตรและสหกรณ์ ว่า ฝ่ายสหภาพยุโรปได้หารือโอกาสที่จะสนับสนุนให้ประชาชนของทั้งสองประเทศสามารถเข้าถึงสินค้าเกษตรจากทั้งไทยและสหภาพยุโรปที่มีคุณภาพและมาตรฐาน ครอบคลุมทุกมิติทั้งด้านพืช ประมง และปศุสัตว์ รวมทั้งสถานะความคืบหน้าการเจรจา FTA ไทย - สหภาพยุโรป โดยเฉพาะข้อบทเกี่ยวกับการเกษตรซึ่งอยู่ในความรับผิดชอบโดยตรงของกระทรวงเกษตรและสหกรณ์
สําหรับการหารือในวันนี้ ในประเด็นของความร่วมมือด้านประมง กระทรวงเกษตรและสหกรณ์ได้สร้างความมั่นใจให้กับฝ่ายสหภาพยุโรปว่า ประเทศไทยยังคงให้ความสําคัญต่อหลักการต่อต้านการทําประมง IUU และตระหนักถึงความสําคัญของการสื่อสารระหว่างกันในทุกระดับครอบคลุมทั้งนโยบายและเชิงเทคนิค ซึ่งเป็นกุญแจสู่การเสริมสร้างความเข้าใจที่ถูกต้องตรงกันเกี่ยวกับแนวทางบริหารภาคการประมงอย่างยั่งยืนของไทย รวมทั้งเน้นย้ําการดําเนินงานร่วมกันที่จะเสริมสร้างความร่วมมือด้านพืชและปศุสัตว์ผ่านการประชุมอย่างไม่เป็นทางการระหว่างหน่วยงานรับผิดชอบหลักและคณะผู้แทนสหภาพยุโรปประจําประเทศไทย เพื่อติดตามสถานะสินค้าระหว่างกันเป็นระยะ
นอกจากนี้ ทั้งสองฝ่ายได้เน้นย้ําถึงความสําคัญของการเจรจาความตกลงการค้าเสรี (Free Trade Agreement : FTA) ระหว่างไทย - สหภาพยุโรป เพื่อลดอุปสรรคและอํานวยความสะดวกทางการค้า ซึ่งจะเป็นการเสริมสร้างรายได้ให้แก่เกษตรกรโดยตรง อย่างไรก็ตาม ปัจจุบันประชาคมโลก รวมถึงสหภาพยุโรป ได้ให้ความสําคัญกับประเด็นด้านความยั่งยืน ซึ่งกระทรวงเกษตรและสหกรณ์ในฐานะหน่วยงานหลักที่ดูแลความเป็นอยู่ของเกษตรกร จําเป็นต้องประชาสัมพันธ์ และให้ความรู้แก่เกษตรกรถึงการดําเนินกิจกรรมด้านการเกษตรที่เป็นมิตรต่อสิ่งแวดล้อม สภาพภูมิอากาศ และระบบนิเวศ เพื่อเสริมสร้างศักยภาพของเกษตรกรในการแข่งขันกับตลาดโลก
ทั้งนี้ สหภาพยุโรปเป็นตลาดส่งออกสินค้าเกษตรอันดับที่ 4 ของไทย โดยสัดส่วนการค้าสินค้าเกษตร (2564-2566) คิดเป็นร้อยละ 6.10 ของมูลค่าการค้าสินค้าเกษตรของไทยกับโลก และมีมูลค่าการค้าเฉลี่ยปีละ 137,110 ล้านบาท และไทยเป็นฝ่ายได้เปรียบดุลการค้ากับสหภาพยุโรปมาโดยตลอด สําหรับสินค้าเกษตรส่งออกไทย 5 ลําดับแรก (เรียงตามมูลค่า) ได้แก่ 1) ยางธรรมชาติที่กําหนดไว้ในทางเทคนิค 2) ไก่ปรุงแต่ง อาทิ แกงไก่ที่บรรจุกระป๋อง 3) อาหารสุนัขหรือแมวสําหรับขายปลีก 4) ยางแผ่นรมควัน และ 5) ซอสและของปรุงรสอื่น ๆ อาทิ ซอสพริก น้ําปลา กะปิ
รัฐบาลไทย-ข่าวทำเนียบรัฐบาล-“พัชรวาท” เปิดตัวเรือดักเก็บขยะพลังแสงอาทิตย์ Interceptor 019 ประจำการดักขยะพลาสติกในแม่น้ำเจ้าพระยา หวังแก้ปัญหาขยะทะเลสู่อ่าวไทย มุ่งสร้างแหล่งน้ำใสสะอาดให้ประเทศไทย
วันพุธที่ 27 มีนาคม 2567
“พัชรวาท” เปิดตัวเรือดักเก็บขยะพลังแสงอาทิตย์ Interceptor 019 ประจําการดักขยะพลาสติกในแม่น้ําเจ้าพระยา หวังแก้ปัญหาขยะทะเลสู่อ่าวไทย มุ่งสร้างแหล่งน้ําใสสะอาดให้ประเทศไทย
พล.ต.อ.พัชรวาทฯ รมว.ทส. เปิดตัวเรือดักเก็บขยะพลังแสงอาทิตย์ Interceptor 019  หวังแก้ปัญหาขยะทะเลสู่อ่าวไทย มุ่งสร้างแหล่งน้ําใสสะอาดให้ประเทศไทย
วันที่ 26 มีนาคม 2567 เวลา 14.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีเปิดตัวเรือดักเก็บขยะพลังงานแสงอาทิตย์ (Interceptor) "Unveiling InterceptorTM 019: the new cleanup solution in the Chao Phraya River" ซึ่งเป็นความร่วมมือระหว่าง กรมทรัพยากรทางทะเลและชายฝั่ง และองค์กร The Ocean Cleanup ผู้พัฒนาเทคโนโลยีด้านการกําจัดขยะทะเล ร่วมด้วย กรุงเทพมหานคร เดอะโคคา-โคล่า คัมปะนี สถานเอกอัครราชทูตเนเธอแลนด์ประจําประเทศไทย บริษัท อีโคมารีน จํากัด บริษัท เอเซียน มารีน เซอร์วิสส์ จํากัด (มหาชน) และจุฬาลงกรณ์มหาวิทยาลัย ภายใต้โครงการวิจัยขยะพลาสติกในแม่น้ํา และการดักเก็บขยะพลาสติกในแม่น้ําเจ้าพระยา เพื่อช่วยดักเก็บขยะในแม่น้ําเจ้าพระยาก่อนไหลลงสู่ทะเลอ่าวไทย โดยมี นางชญานันท์ ภักดีจิตต์ รองปลัดกระทรวงฯ และ นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง ร่วมเป็นเกียรติในพิธี ณ สวนสาธารณะเฉลิมพระเกียรติ 6 รอบ พระชนมพรรษา แขวงบางโคล่ เขตบางคอแหลม กรุงเทพมหานคร ซึ่งเป็นจุดติดตั้ง Interceptor 019 นวัตกรรมสมัยใหม่ ที่ขับเคลื่อนด้วยพลังงานแสงอาทิตย์จากแผงโซลาร์เซลล์ (Solar power) สามารถเก็บขยะได้ถึง 50 ตันต่อวัน ทํางานได้ตลอด 24 ชั่วโมง รองรับสภาพอากาศที่หลากหลาย ช่วยประหยัดกําลังคน และยังช่วยประหยัดพลังงานไปพร้อมกัน โดยขยะที่จัดเก็บได้จะนําไปศึกษาวิจัยปริมาณขยะพลาสติกในแม่น้ําเจ้าพระยาต่อไป ทั้งนี้ แม่น้ําเจ้าพระยา ถือเป็น 1 ใน 5แม่น้ําของเอเชียตะวันออกเฉียงใต้ ที่มีเรือดังกล่าวมาปฏิบัติการ เพื่อร่วมแก้ไขปัญหามลพิษจากขยะพลาสติกในแม่น้ําสายสําคัญทั่วโลก
โอกาสนี้ พล.ต.อ.พัชรวาท ได้กล่าวขอบคุณทุกภาคส่วน และชื่นชมความร่วมมือจากเหล่าพันธมิตร ที่ร่วมกันดําเนินการให้ Interceptor 019 มาปฏิบัติการที่แม่น้ําเจ้าพระยาในประเทศไทยได้สําเร็จ กระทรวงทรัพยากรธรรมชาติและสิ่งแวดล้อม มีความมุ่งมั่นที่จะฟื้นฟูและรักษาสิ่งแวดล้อม เร่งแก้ไขปัญหาด้านสิ่งแวดล้อมเป็นวาระแห่งชาติ เพราะสิ่งแวดล้อมเป็นหนึ่งในรากฐานสําคัญของการพัฒนาเศรษฐกิจและสังคมของประเทศ Interceptor 019 นี้จะช่วยสนับสนุนการทํางานเชิงรุกด้านการบริหารจัดการทรัพยากรธรรมชาติและรักษาสิ่งแวดล้อม โดยเฉพาะอย่างยิ่งในด้านการจัดการปัญหาขยะพลาสติกในประเทศไทย ซึ่งเป็นปัญหาที่มีความซับซ้อนเป็นอย่างยิ่ง ปัจจุบัน ประเทศไทยมีการจัดทํา Roadmap การจัดการขยะพลาสติก พ.ศ. 2561 - 2573 ที่มุ่งเน้นการลดขยะพลาสติกจากต้นทาง ลดและเลิกใช้พลาสติก ด้วยการเปลี่ยนมาใช้วัสดุที่เป็นมิตรต่อสิ่งแวดล้อม วันนี้จึงถือเป็นอีกก้าวสําคัญที่ทุกคนจะได้ตระหนักถึงปัญหาขยะพลาสติกในแหล่งน้ํา พร้อมเน้นย้ําว่า การดูแลสิ่งแวดล้อม จําเป็นต้องได้รับความร่วมมือจากทุกภาคส่วนทั้งภาครัฐและเอกชน เพื่อนําไปสู่การสร้างสิ่งแวดล้อมและคุณภาพชีวิตที่ดีให้กับประชาชนอย่างยั่งยืนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยข้าวไทยตีตลาดต่างประเทศทะลุเป้าไตรมาสแรก 2567 ส่งออกแล้ว 2.5 ล้านตัน เชื่อมั่นนายกฯ จะผลักดันให้เกษตรกรไทยทุกสาขามีรายได้ที่ดีขึ้น
วันพุธที่ 27 มีนาคม 2567
27/03/2567
โฆษกรัฐบาลเผยข้าวไทยตีตลาดต่างประเทศทะลุเป้าไตรมาสแรก 2567 ส่งออกแล้ว 2.5 ล้านตัน เชื่อมั่นนายกฯ จะผลักดันให้เกษตรกรไทยทุกสาขามีรายได้ที่ดีขึ้น
โฆษกรัฐบาลเผยข้าวไทยตีตลาดต่างประเทศทะลุเป้าไตรมาสแรก 2567 ส่งออกแล้ว 2.5 ล้านตัน เชื่อมั่นนายกฯ จะผลักดันให้เกษตรกรไทยทุกสาขามีรายได้ที่ดีขึ้น
วันนี้ (27 มีนาคม 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า สถานการณ์ส่งออกข้าวไทยมีแนวโน้มสดใส โดย 3 เดือนแรกปี 2567 จะส่งออกได้ 2.5 ล้านตัน สูงกว่า 3 เดือนแรกของปี 2566 ถึง 5 แสนตัน เชื่อมั่นดันให้เป้าการส่งออกทั้งปี 2567 สูงกว่าที่ตั้งไว้ที่ 7.5 ล้านตัน และอาจจะก้าวไปถึง 8 ล้านตัน
โฆษกประจําสํานักนายกรัฐมนตรีระบุว่า ด้วยปัจจัยทั้งภายในและภายนอกส่งผลให้เกิดเป็นข่าวดีกับชาวนา ด้วยการทํางานติดต่อค้าขายอย่างกระชับ ฉับไว ของรัฐบาล รักษาปัจจัยเข้มแข็งของข้าวไทย ส่งออกตรงเวลา มีคุณภาพ เป็นความเชื่อมั่นที่ส่งตรงถึงผู้ซื้อ ซึ่งทําให้ผู้ซื้อเชื่อมั่นซื้อข้าวไทยเพิ่มในปีนี้
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ผลักดันการทํางาน เจรจากับผู้ซื้อ ให้เกิดความเชื่อมั่น รวมทั้ง ตรวจสอบ ติดตามให้ทุกหน่วยงานเร่งรัดการทํางานที่เป็นประโยชน์แก่ประเทศ และประชาชน จึงเห็นผลได้อย่างชัดเจนจากตัวเลขการส่งออกสินค้าดังที่ได้ปรากฎในไตรมาสแรกปีนี้ และราคาสินค้าหลายชนิดของไทยที่มีราคาที่สูงขึ้นอย่างที่ไม่เคยปรากฎมาก่อน และขอให้เกษตรกรมั่นใจว่ารัฐบาลจะยังรักษามาตรฐานการทํางานเช่นนี้เพื่อให้ส่งผลถึงเกษตรกร และประชาชนในทุกส่วน” นายชัย กล่าว
รัฐบาลไทย-ข่าวทำเนียบรัฐบาล-“วราวุธ” โชว์ สมุดปกขาววิกฤตประชากร ชง ครม. ก่อนไป UN
วันพุธที่ 27 มีนาคม 2567
“วราวุธ” โชว์ สมุดปกขาววิกฤตประชากร ชง ครม. ก่อนไป UN
“วราวุธ” โชว์ สมุดปกขาววิกฤตประชากร ชง ครม. ก่อนไป UN
วันที่ 26 มีนาคม 2567 เวลา 09.45 น. ที่ทําเนียบรัฐบาล นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงความคืบหน้าของกระทรวงการพัฒนาสังคมและความมั่นคงของมนุษย์ (พม.) เรื่องรายงานสมุดปกขาวว่า ได้จัดทําเสร็จสิ้นเป็นที่เรียบร้อยแล้ว ซึ่งเป็นข้อเสนอเชิงนโยบายเกี่ยวกับเรื่องวิกฤติประชากรและสถานการณ์สังคมสูงอายุที่ประเทศไทยกําลังเผชิญหน้าอยู่ในขณะนี้ จากที่ตนเคยเรียนผ่านสื่อมวลชนไปยังพี่น้องประชาชน ว่า กระทรวง พม. ได้ทําเวิร์คช็อป เมื่อวันที่ 7 มีนาคม ที่ผ่านมา ล่าสุดคณะกรรมการผู้สูงอายุแห่งชาติ โดยมีนายสมศักดิ์ เทพสุทิน รองนายกรัฐมนตรี เป็นประธาน ได้เห็นชอบถึงรายงานฉบับนี้ และจะได้นําเสนอต่อคณะรัฐมนตรี (ครม.) ซึ่งคาดว่าวันนี้อาจยังไม่ทัน แต่คาดว่าจะได้เข้าที่ประชุม ครม. วันที่ 2 เมษายน 2567 ซึ่งจะเป็นเดือนแห่งครอบครัว และเทศกาลสงกรานต์
นายวราวุธ กล่าวเพิ่มเติมว่า ทั้งนี้ รายงานสมุดปกขาวฉบับนี้จะพูดถึงต้นตอปัญหาและแนวทางการดําเนินการที่เราได้ดําเนินการอย่างไร มาจากความเห็นจากภาคส่วนใดบ้าง และสิ่งที่แต่ละภาคส่วนนําเสนอ รวบรวมแล้ว แนวทางเป็นอย่างไรซึ่งในตอนท้ายของรายงานฉบับนี้ มีรายนามของทุกคนที่เข้าร่วมการทําเวิร์คช็อปที่ผ่านมา และต้องเรียนว่ารายงานฉบับนี้เป็นหนึ่งในไม่กี่ฉบับที่ตนอ่านตั้งแต่ต้นจนจบ คาดว่าในวันอังคารหน้าจะได้บรรจุวาระนี้เข้าสู่ที่ประชุม ครม. และจะนําเสนอให้กับที่ประชุมกรรมาธิการของสหประชาชาติว่าด้วยประชากรในตอนปลายเดือนเมษายนนี้ ซึ่งตนจะเดินทางไปยังนครนิวยอร์ก สหรัฐอเมริกา ต่อไป
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #วราวุธศิลปอาชา #วิกฤติประชากร #สมุดปกขาว
รัฐบาลไทย-ข่าวทำเนียบรัฐบาล-กรมทางหลวง ก่อสร้างทางเลี่ยงเมืองปัตตานีแล้วเสร็จ เชื่อมโยงโครงข่ายการเดินทางระหว่างไทย - มาเลเซีย
วันจันทร์ที่ 11 มีนาคม 2567
กรมทางหลวง ก่อสร้างทางเลี่ยงเมืองปัตตานีแล้วเสร็จ เชื่อมโยงโครงข่ายการเดินทางระหว่างไทย - มาเลเซีย
....
กรมทางหลวง (ทล.) กระทรวงคมนาคม โดยสํานักก่อสร้างทางที่ 1 ดําเนินโครงการก่อสร้างสายทางเลี่ยงเมืองปัตตานี ตอน แยกทางหลวงหมายเลข 418 (บ้านมะพร้าวต้นเดียว) - อําเภอยะหริ่ง ระหว่าง กม. ที่ 7+800 - 22+000 ในพื้นที่ตําบลกาเต๊าะ อําเภอหนองจิก - อําเภอยะหริ่ง จังหวัดปัตตานี ระยะทาง 14.20 กิโลเมตร ใช้งบประมาณ 1,970 ล้านบาท แล้วเสร็จ และเปิดให้บริการแก่ประชาชนในการสัญจรแล้ว เนื่องจากพื้นที่จังหวัดชายแดนภาคใต้มีลักษณะพิเศษในด้านเศรษฐกิจ สังคม และวัฒนธรรม จึงจําเป็นต้องบูรณาในการพัฒนาทุกภาคส่วน ซึ่งรวมถึงการผลักดันให้มีการพัฒนาและปรับปรุงโครงสร้างพื้นฐานด้านถนน เพื่อเสริมโครงข่ายทางหลวงให้สมบูรณ์ อํานวยความสะดวกในการเดินทาง เพิ่มประสิทธิภาพการให้บริการ ลดอุบัติเหตุ เพิ่มความปลอดภัยให้กับผู้ใช้ทางมากขึ้น โดยก่อสร้างเป็นทางแนวใหม่มาตรฐานชั้นทางพิเศษขนาด 4 ช่องจราจร (ไป - กลับ) ทิศทางละ 2 ช่องจราจร ผิวจราจรชนิดแอสฟัลท์ติกคอนกรีต มีเกาะกลางแบบเกาะร่องและแบบกําแพงคอนกรีตแบ่งทิศทางจราจร ก่อสร้างสะพาน 14 แห่ง พร้อมระบบระบายน้ํา ติดตั้งไฟฟ้าแสงสว่าง และอุปกรณ์อํานวยความปลอดภัย แบ่งการก่อสร้างเป็น 5 ตอน ดังนี้
- ตอน 1 เริ่มต้นที่ กม. 7+800 - 9+900 พื้นที่ตําบลกาเต๊าะ อําเภอหนองจิก จังหวัดปัตตานี ระยะทาง 2.10 กิโลเมตร รวมงานก่อสร้างสะพาน 3 แห่ง
- ตอน 2 เริ่มต้นที่ กม. 9+900 - 12+050 ตําบลลิปะสะโง และปูยุด อําเภอเมือง จังหวัดปัตตานี ระยะทาง 2.15 กิโลเมตร รวมงานก่อสร้างสะพาน 2 แห่ง
- ตอน 3 เริ่มต้นที่ กม. 12+050 - 15+000 พื้นที่ตําบลปูยุด และบาราเฮาะ อําเภอเมือง จังหวัดปัตตานี ระยะทาง 2.95 กิโลเมตร รวมงานก่อสร้างสะพาน 2 แห่ง
- ตอน 4 เริ่มต้นที่ กม. 15+000 - 18+500 พื้นที่ตําบลบาราเฮาะ และสะดาวา อําเภอเมือง จังหวัดปัตตานี ระยะทาง 3.500 กิโลเมตร รวมงานก่อสร้างสะพาน 4 แห่ง
- ตอน 5 เริ่มต้นที่ กม. 18+500 - 22+000 พื้นที่ตําบลสะดาวา ตําบลคลองมานิง อําเภอเมือง และบางปู อําเภอยะหริ่ง จังหวัดปัตตานี ระยะทาง 3.50 กิโลเมตร รวมงานก่อสร้างสะพาน 3 แห่ง
ทั้งนี้ โครงการฯ จะช่วยขับเคลื่อนการพัฒนาทั้งด้านเศรษฐกิจและสังคม ยกระดับคุณภาพชีวิตความเป็นอยู่ของประชาชน ทําให้ผู้ใช้ทางได้รับความสะดวก รวดเร็ว และปลอดภัย เป็นการเสริมโครงข่ายการคมนาคมขนส่งทางถนนของจังหวัดปัตตานีให้สมบูรณ์มากขึ้น ช่วยแก้ไขปัญหาในพื้นที่จังหวัดชายแดนภาคใต้ ให้เกิดประสิทธิภาพ เหมาะสมกับศักยภาพ สอดคล้องกับวิถีชีวิต และความต้องการของประชาชนในพื้นที่อย่างแท้จริง ตามนโยบาย “คมนาคม เพื่อความอุดมสุขของประชาชน” ทั้งนี้ ทล. ขอความร่วมมือผู้ใช้ทางใช้รถใช้ถนนด้วยความระมัดระวังเพื่อความปลอดภัยของตัวท่านและผู้ร่วมทาง โดยประชาชนสามารถสอบถามเส้นทางการเดินทางได้ที่ สายด่วน ทล. โทร. 1586 (โทรฟรีตลอด 24 ชั่วโมง)
รัฐบาลไทย-ข่าวทำเนียบรัฐบาล-ปภ. เร่งตรวจสอบ “จุดความร้อน” ในภาคเหนือ และ จ.กาญจนบุรี เพื่อวางแผนปฏิบัติการดับไฟป่าทันที
วันจันทร์ที่ 11 มีนาคม 2567
ปภ. เร่งตรวจสอบ “จุดความร้อน” ในภาคเหนือ และ จ.กาญจนบุรี เพื่อวางแผนปฏิบัติการดับไฟป่าทันที
.....
ปภ. เร่งตรวจสอบ “จุดความร้อน” ในภาคเหนือ และ จ.กาญจนบุรี เพื่อวางแผนปฏิบัติการดับไฟป่าทันที
.
กรมป้องกันและบรรเทาสาธารณภัย เผยได้ติดตามและวิเคราะห์สถานการณ์ไฟป่า หมอกควัน และฝุ่นละอองขนาดเล็ก PM 2.5 ของกรมควบคุมมลพิษ พบว่า หลายจังหวัดในพื้นที่ภาคเหนือ และจ. กาญจนบุรี เกิดจุดความร้อนกระจายอยู่ในพื้นที่เพิ่มขึ้น ดังนั้น ได้เร่งดําเนินการตรวจสอบจุดความร้อน (Hotspot) เพื่อชี้เป้าวางแผนปฏิบัติการ “ดับไฟป่า” พร้อมจัดเตรียมเจ้าหน้าที่และเครื่องจักรกลสาธารณภัยให้พร้อม เพื่อให้สามารถเข้าปฏิบัติการแก้ไขปัญหาได้ทันที
.
ทั้งนี้ หากสถานการณ์ไฟป่า หมอกควัน และฝุ่นละอองขนาดเล็ก PM 2.5 มีความรุนแรงขึ้นอย่างต่อเนื่อง ผู้ว่าราชการจังหวัดจะเป็นผู้ควบคุมและสั่งการปฏิบัติการแก้ไขปัญหาผ่านกลไกเชิงพื้นที่อย่างใกล้ชิดจนกว่าสถานการณ์จะคลี่คลาย โดยมุ่งการใช้มาตรการควบคุมการเผาและบังคับใช้กฎหมายอย่างเคร่งครัด พร้อมประสานการแก้ไขปัญหาหมอกควันข้ามแดนกับประเทศเพื่อนบ้าน รวมทั้งการสนธิกําลังเข้าดับไฟป่าภาคพื้นดินและใช้อากาศยานดับไฟป่าในพื้นที่เข้าถึงยาก
.
ช่วงที่ผ่านมา กองทัพบกได้จัดส่งเฮลิคอปเตอร์บรรเทาสาธารณภัย KA-32 พร้อมนักบิน ทีมช่างอากาศยาน และทีมกู้ภัยประจํา ฮ.ปภ. KA - 32 เข้าปฏิบัติการทิ้งน้ําดับไฟ ควบคุมไฟป่า จนสามารถคลี่คลายสถานการณ์ฝุ่นละอองในจังหวัดต่าง ๆ ได้
.
สําหรับปฏิบัติการดับไฟป่า “ภาคพื้นดิน” ได้สนับสนุนเครื่องจักรกลด้านสาธารณภัย พร้อมด้วยเจ้าหน้าที่จากศูนย์ป้องกันและบรรเทาสาธารณภัยเขตในพื้นที่ใกล้เคียงกับพื้นที่เสี่ยงเกิดไฟป่า ประกอบด้วย
• ชุดยานยนต์ดับเพลิง พร้อมระบบควบคุมระยะไกล (LUF 60)
• รถบรรทุกน้ําช่วยดับเพลิง 10,000 ลิตร
• ชุดเครื่องจักรกลด้านไฟป่าและหมอกควัน เข้าปฏิบัติการในพื้นที่เสี่ยงเกิดไฟป่า
.
ประชาชนที่ได้รับผลกระทบจากปัญหาดังกล่าว สามารถแจ้งเหตุสาธารณภัยและขอความช่วยเหลือได้ที่ :
• Line ID @1784DDPM
• สายด่วนนิรภัย 1784 ตลอด 24 ชั่วโมง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ตั้งด่านตรวจชั่งน้ำหนักยานพาหนะเคลื่อนที่บนถนนสาย กพ.3002 จังหวัดกำแพงเพชร
วันจันทร์ที่ 11 มีนาคม 2567
กรมทางหลวงชนบท ตั้งด่านตรวจชั่งน้ําหนักยานพาหนะเคลื่อนที่บนถนนสาย กพ.3002 จังหวัดกําแพงเพชร
....
กรมทางหลวงชนบท (ทช.) กระทรวงคมนาคม โดยแขวงทางหลวงชนบทกําแพงเพชร จัดตั้งด่านตรวจชั่งน้ําหนักยานพาหนะเคลื่อนที่บนถนนสาย กพ.3002 แยก ทล.104 - เทศบาลเมืองกําแพงเพชร อําเภอเมือง จังหวัดกําแพงเพชร ช่วงระหว่าง กม. ที่ 20+500 เพื่อตรวจสอบและเพิ่มประสิทธิภาพการควบคุมและป้องปรามผู้กระทําผิดในการบรรทุกน้ําหนักเกินพิกัดของรถบรรทุก ป้องกันผลกระทบต่อเส้นทางจราจรและป้องกันอุบัติเหตุที่อาจเกิดขึ้นต่อผู้ร่วมทาง ให้มีความสะดวกปลอดภัยในการเดินทางของประชาชน ซึ่งไม่พบผู้กระทําความผิด ในการควบคุมน้ําหนักรถบรรทุกให้เป็นไปตาม พ.ร.บ. ทางหลวง พ.ศ. 2535 หากฝ่าฝืนจะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับและอาจถูกริบรถบรรทุกที่ใช้ในการกระทําความผิดนั้นด้วย ทั้งนี้ ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด
รัฐบาลไทย-ข่าวทำเนียบรัฐบาล-กสร. ขอความร่วมมือนายจ้างให้ลูกจ้างหยุดงานเพิ่มเติม ช่วงสงกรานต์เป็นกรณีพิเศษ ตามมติ ครม.
วันจันทร์ที่ 11 มีนาคม 2567
11/03/2567
กสร. ขอความร่วมมือนายจ้างให้ลูกจ้างหยุดงานเพิ่มเติม ช่วงสงกรานต์เป็นกรณีพิเศษ ตามมติ ครม.
กสร. ขอความร่วมมือนายจ้างให้ลูกจ้างหยุดงานเพิ่มเติม ช่วงสงกรานต์เป็นกรณีพิเศษ ตามมติ ครม.
กรมสวัสดิการและคุ้มครองแรงงาน (กสร.) ขอความร่วมมือนายจ้าง สถานประกอบกิจการกําหนดวันหยุดเพิ่มเติมให้ลูกจ้างเป็นกรณีพิเศษในช่วงเทศกาลวันสงกรานต์ เพื่อให้ลูกจ้างได้หยุดต่อเนื่อง และเป็นโอกาสอันดีที่ลูกจ้างจะได้เดินทางกลับไปเยี่ยมครอบครัวและร่วมกิจกรรมเฉลิมฉลองตามประเพณีนิยมของคนไทย
นางโสภา เกียรตินิรชา อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีได้มีมติเห็นชอบกําหนดวันหยุดราชการเพิ่มเป็นกรณีพิเศษในปี 2567 คือ วันศุกร์ที่ 12 เมษายน 2567 เพื่อให้มีวันหยุดต่อเนื่องในช่วงเทศกาลสงกรานต์ รวม 5 วัน ตั้งแต่วันศุกร์ที่ 12 ถึงวันอังคารที่ 16 เมษายน 2567 ซึ่งเป็นช่วงเทศกาลวันสงกรานต์ของทุกปี นายจ้าง/สถานประกอบกิจการส่วนใหญ่ได้ประกาศเป็นวันหยุดตามประเพณีไปแล้ว ดังนั้น เพื่อให้ลูกจ้างได้หยุดต่อเนื่อง และเป็นโอกาสอันดีที่ลูกจ้างจะได้เดินทางกลับไปพบปะ เยี่ยมเยียนครอบครัว ณ ภูมิลําเนาของตนเอง และได้ร่วมกิจกรรมเฉลิมฉลองตาม ประเพณีนิยมที่ปฏิบัติสืบต่อกันมาของคนไทย
กรมสวัสดิการและคุ้มครองแรงงาน (กสร.) จึงขอความร่วมมือนายจ้าง สถานประกอบกิจการภาคเอกชนพิจารณากําหนดให้วันศุกร์ที่ 12 เมษายน 2567 เป็นวันหยุดเพิ่มเติม และจัดให้ลูกจ้างหยุดต่อเนื่องตั้งแต่วันศุกร์ที่ 12 ถึงวันอังคารที่ 16 เมษายน 2567 สําหรับงานขนส่งทางบก นายจ้างต้องจัดให้ลูกจ้าง ซึ่งทําหน้าที่ขับขี่ยานพาหนะทํางานไม่เกินวันละ 8 ชั่วโมง หากจะทํางานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และขอให้วางแผนการเดินทางไปและกลับภูมิลําเนาของลูกจ้างและนายจ้าง โดยใช้ความระมัดระวัง ไม่ประมาทในการขับขี่ยานพาหนะ และที่สําคัญไม่ดื่มเครื่องดื่มแอลกอฮอล์ขณะเดินทาง เพื่อความปลอดภัยร่วมกัน ทั้งนี้ นายจ้างจะต้องจ่ายค่าจ้างในวันหยุดดังกล่าวให้แก่ลูกจ้างด้วย หากมีข้อสงสัยสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1546
---------------------------------
รัฐบาลไทย-ข่าวทำเนียบรัฐบาล-รมว.ดีอี กล่าวเปิดงาน NEXT STEP THAILAND 2024 เทคโนโลยีดิจิทัลกับการยกระดับคุณภาพชีวิตของไทย
วันจันทร์ที่ 11 มีนาคม 2567
รมว.ดีอี กล่าวเปิดงาน NEXT STEP THAILAND 2024 เทคโนโลยีดิจิทัลกับการยกระดับคุณภาพชีวิตของไทย
รมว.ดีอี กล่าวเปิดงาน NEXT STEP THAILAND 2024 เทคโนโลยีดิจิทัลกับการยกระดับคุณภาพชีวิตของไทย
วันนี้ (11 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษในหัวข้อ 8 ปี กระทรวงดิจิทัลฯ กับการยกระดับ คุณภาพชีวิตคนไทย ในงาน NEXT STEP THAILAND 2024 : Tech & Sustain ก้าวต่อไปของนวัตกรรมและความยั่งยืน โดยกว่าถึงด้านเทคโนโลยีในการลดความเหลื่อมล้ําในสังคม การแก้ไขปัญหาภัยออนไลน์ โดยการนําเทคโนโลยี AI เข้ามาใช้ในด้านต่างๆ จากการร่วมมือในทุกภาคส่วน ที่จะช่วยยกระดับชีวิตของคนไทยให้ดีขึ้น โดยภายในงานได้มีวิทยากรผู้ทรงคุณวุฒิทั้งภาครัฐและเอกชน ที่มีส่วนในการขับเคลื่อนประเทศไทยมาร่วมแสดงวิสัยทัศน์ ในการรับมือการเปลี่ยนแปลงอย่างรวดเร็วทางเทคโนโลยีและความยั่งยืนของโลกด้วย จัดโดย สปริงนิวส์ สื่อออนไลน์ในเครือเนชั่นกรุ๊ป ณ ห้องพญาไท 3-4 ชั้น 6 โรงแรมอีสติน แกรนด์ พญาไท กรุงเทพฯ
รัฐบาลไทย-ข่าวทำเนียบรัฐบาล-​“นฤมล” นำทีมไทยแลนด์ ติดตามความคืบหน้าการขนส่งตู้สินค้าผ่านแดน/ข้ามแดน ทางรถไฟจากไทยไปยังภูมิภาคอาเซียนและจีน
วันจันทร์ที่ 11 มีนาคม 2567
11/03/2567
​“นฤมล” นําทีมไทยแลนด์ ติดตามความคืบหน้าการขนส่งตู้สินค้าผ่านแดน/ข้ามแดน ทางรถไฟจากไทยไปยังภูมิภาคอาเซียนและจีน
​“นฤมล” นําทีมไทยแลนด์ ติดตามความคืบหน้าการขนส่งตู้สินค้าผ่านแดน/ข้ามแดน ทางรถไฟจากไทยไปยังภูมิภาคอาเซียนและจีน
วันนี้ (11 มีนาคม 2567) ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยภายหลังเป็นประธานการประชุมรายงานความคืบหน้าการนําเข้า - ส่งออกสินค้าทางรถไฟไทยไปยังจีนและกัมพูชา และการนําเสนอแนวทางการจัดตั้งหน่วยงาน One Stop Service ณ จังหวัดสระแก้วและจังหวัดหนองคาย ร่วมกับผู้แทนหน่วยงานที่เกี่ยวข้อง ประกอบด้วยนางกิจจาลักษณ์ ศรีนุชศาสตร์ รองอธิบดีกรมศุลกากรและประธานคณะทํางานศึกษาการเพิ่มประสิทธิภาพการอํานวยความสะดวกด้านการค้าชายแดนและระบบขนส่ง นายไกรยสิทธิ์ อินทรพาณิชย์ ผู้ช่วยกรรมการผู้จัดการใหญ่ บมจ. ปตท. และรักษาการกรรมการผู้จัดการใหญ่ บริษัท โกลบอล มัลติโมดัล โลจิสติกส์ จํากัด (GML) รวมถึง นายปณิธาน มีไชยโย ผู้อํานวยการองค์การตลาดเพื่อเกษตรกร ได้ข้อสรุปร่วมกัน ดังนี้
1. ร่วมกันเป็นทีมไทยแลนด์เพื่อผลักดันนโยบายการขนส่งทางรางของรัฐบาลเชื่อมต่อกับเส้นทาง Belt and Road Initiative (BRI) ของจีน พัฒนาให้เป็นทางเลือกในการขนส่งสินค้าผ่านแดนจากไทยยังประเทศจีน และประเทศในยุโรป เพื่อขยายตลาดส่งออกให้เกษตรกรและผู้ประกอบการไทยศุลกากรจะเร่งดําเนินการด้านพิธีการทางศุลกากรให้การขนส่งทางรางนี้ไร้รอยต่อมากที่สุด ส่วน อ.ต.ก. และ GML จะร่วมกันดําเนินการด้านการตลาดในต่างประเทศ
2. ใช้ประโยชน์จาก Mutual Recognition Agreement ระหว่างกระทรวงเกษตรฯ ของจีนและไทยที่ตกลงให้สามารถส่งเจ้าหน้าที่ของแต่ละฝ่ายเข้ามาตรวจสอบสินค้าเกษตรที่จะส่งออกระหว่างสองประเทศ เพื่อความสะดวกในการส่งออกข้ามพรมแดนระหว่างกัน
3. จัดกิจกรรมประชาสัมพันธ์เส้นทางขนส่งทางราง เพื่อเชิญชวนผู้ประกอบการเข้ามาใช้เส้นทางการขนส่งนี้ และพัฒนาเส้นทางให้ประสบความสําเร็จเชิงพาณิชย์
4. กําหนดมาตรการป้องกันสินค้าของตู้รถไฟขาเข้า ไม่ให้มีสินค้าที่จะเข้ามาส่งผลกระทบเผยเกษตรกรและผู้ประกอบการไทย
“นอกจากการตลาดนํา นวัตกรรมเสริมแล้ว โครงสร้างพื้นฐานด้านระบบโลจิสติกส์ก็เป็นหัวใจสําคัญที่จะทําให้เกิดรายได้เพิ่มในที่สุด ซึ่งคือเป้าหมายการพัฒนาเส้นทางขนส่งทางรางให้เป็นทางเลือกในการขนส่งสินค้าที่มีประสิทธิภาพ สําหรับการค้าขายผ่านแดนไปจีน และเชื่อมต่อเข้ากับเส้นทาง BRI ไปยังประเทศในยุโรป เพื่อช่วยขยายตลาดส่งออกสินค้าเกษตรและสินค้าอื่นของไทย เพิ่มรายได้ให้พี่น้องเกษตรกรและผู้ประกอบการไทยได้อย่างยั่งยืน“ ผู้แทนการค้าย้ํา
รัฐบาลไทย-ข่าวทำเนียบรัฐบาล-รมช.เกรียง ร่วมแห่และสักการะพระบรมสารีริกธาตุ พระอรหันตธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย ที่เคลื่อนย้ายจากหอคำหลวง จ.เชียงใหม่ มาถึง จ.อุบลราชธานี
วันอาทิตย์ที่ 10 มีนาคม 2567
10/03/2567
รมช.เกรียง ร่วมแห่และสักการะพระบรมสารีริกธาตุ พระอรหันตธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย ที่เคลื่อนย้ายจากหอคําหลวง จ.เชียงใหม่ มาถึง จ.อุบลราชธานี
รมช.เกรียง ร่วมแห่และสักการะพระบรมสารีริกธาตุ พระอรหันตธาตุของพระสารีบุตรและพระโมคคัลลานะ จากพิพิธภัณฑสถานแห่งชาติอินเดีย ที่เคลื่อนย้ายมาจากหอคําหลวง อุทยานหลวงราชพฤกษ์ จ.เชียงใหม่ และมาถึงจังหวัดอุบลราชธานี
วันนี้ (10 มี.ค. 67) นายเกรียง กัลป์ตินันท์ รัฐมนตรีช่วยว่าการกระทรวงมหาดไทย พร้อมด้วย ดร.ธนันท์วรุตม์ ลิ้มทรงพรต คณะที่ปรึกษาและโฆษกรัฐมนตรีช่วยว่าการกระทรวงมหาดไทย พร้อมคณะฯ นายศุภศิษย์ กอเจริญยศ ผู้ว่าราชการจังหวัดอุบลราชธานี ผู้แทนจากสาธารณรัฐอินเดีย และเจ้าหน้าที่จากภาคส่วนต่าง ๆ ร่วมขบวนอัญเชิญพระบรมสารีริกธาตุ และพระอรหันตธาตุ ของพระสารีบุตรและพระโมคคัลลานะ ตามโครงการธรรมยาตรา พระบรมสารีริกธาตุจากมหานทีคงคาสู่ลุ่มน้ําโขง จากอินเดีย ที่เคลื่อนมาจากศาลหลักเมืองอุบลราชธานี ตามเส้นทางถนนสายรองมายังวัดมหาวนาราม
จากนั้นได้มีการอัญเชิญขึ้นสู่มณฑปที่ประดิษฐานภายในพระวิหารพระเจ้าใหญ่อินแปลง วัดมหาวนาราม อ.เมือง จ.อุบลราชธานี เพื่อให้พุทธศาสนิกชนในจังหวัดอุบลราชธานี และพุทธศาสนิกชนในพื้นที่ภาคตะวันออกเฉียงเหนือ และประเทศเพื่อนบ้าน ได้ร่วมสักการะครั้งหนึ่งในชีวิต ในระหว่างวันที่ 10 -13 มีนาคม 2567 ตั้งแต่เวลา 09.00 -20.00 น. เพื่อความเป็นสิริมงคลแก่ชีวิตสืบไป
ทั้งนี้ กิจกรรมดังกล่าวจัดขึ้นเพื่อร่วมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 และเพื่อเป็นการส่งเสริมการเผยแผ่พระพุทธศาสนา และเสริมสร้างความสัมพันธ์ที่ดีทั้งสองประเทศ
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล เผย เริ่มวันนี้วันแรก 11 มีนาคม ผู้ใช้บัตรสิทธิสวัสดิการแห่งรัฐ เมื่อไปซื้อสินค้าต้องสแกนใบหน้า และใส่รหัส 6 หลักทุกครั้ง เพื่อความโปร่งใส ป้องกันคนสวมสิทธิ
วันจันทร์ที่ 11 มีนาคม 2567
11/03/2567
​“คารม” รองโฆษกรัฐบาล เผย เริ่มวันนี้วันแรก 11 มีนาคม ผู้ใช้บัตรสิทธิสวัสดิการแห่งรัฐ เมื่อไปซื้อสินค้าต้องสแกนใบหน้า และใส่รหัส 6 หลักทุกครั้ง เพื่อความโปร่งใส ป้องกันคนสวมสิทธิ
​“คารม” รองโฆษกรัฐบาล เผย เริ่มวันนี้วันแรก 11 มีนาคม ผู้ใช้บัตรสิทธิสวัสดิการแห่งรัฐ เมื่อไปซื้อสินค้าต้องสแกนใบหน้า และใส่รหัส 6 หลักทุกครั้ง เพื่อความโปร่งใส ป้องกันคนสวมสิทธิ
วันที่ 11 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เพื่อให้การรับชําระค่าสินค้าและบริการผ่านสิทธิสวัสดิการแห่งรัฐจากแอปพลิเคชันถุงเงินเป็นไปด้วยความเรียบร้อยและโปร่งใส รัฐบาล โดยกระทรวงการคลังได้กําหนดวิธีการรับชําระค่าสินค้าและบริการ ด้วยวิธีการสแกนใบหน้าควบคู่กับการใส่รหัสคู่บัตร (PIN Code) 6 หลัก ทั้งนี้ ตั้งแต่วันที่ 11 มีนาคม 2567 เป็นต้นไป ผู้มีสิทธิสวัสดิการแห่งรัฐที่ไปใช้สิทธิที่ร้านค้าหรือผู้ประกอบการที่รับชําระค่าสินค้าผ่านแอปพลิเคชันถุงเงิน จะต้องแสดงบัตรประจําตัวประชาชน พร้อมกดรหัสคู่บัตร PIN 6 หลัก และให้ร้านค้าหรือผู้ประกอบการสแกนใบหน้าทุกครั้ง ยกเว้น กลุ่มผู้มอบอํานาจให้ดําเนินการแทน เช่น ผู้ป่วยติดเตียง ผู้พิการ ผู้สูงอายุที่เดินทางไปยืนยันตัวตนเองไม่ได้ เป็นต้น และกลุ่มผู้ที่สแกนใบหน้าไม่ผ่านตั้งแต่ขั้นตอนยืนยันตัวตน (e-KYC)
สําหรับกรณีที่รหัสคู่บัตร (PIN Code) 6 หลัก ถูกล็อก ให้ดําเนินการ ดังนี้
1. หากผู้ใช้สิทธิยังจํารหัสเดิมได้ สามารถติดต่อขอปลดล็อกได้ด้วยตนเองผ่านระบบโทรศัพท์อัตโนมัติ ทุกวันตลอด 24 ชั่วโมง ที่ Welfare Call Center 0 2109 2345 หรือติดต่อเจ้าหน้าที่ในวันและเวลาทําการ (จันทร์-ศุกร์) ระหว่างเวลา 08.30-17.30 น.
2. กรณีที่ต้องการเปลี่ยนรหัสคู่บัตร (PIN Code) 6 หลัก สามารถดําเนินการด้วยตนเองผ่านตู้ ATM บมจ. ธนาคารกรุงไทย (เครื่อง ATM สีเทาที่มีปุ่ม “ทํารายการด้วยบัตรประจําตัวประชาชน”)
3. กรณีจํารหัสคู่บัตร (PIN Code) 6 หลัก ไม่ได้ ให้ติดต่อที่สาขาของ บมจ. ธนาคารกรุงไทย เพื่อทําการยืนยันตัวตนใหม่ พร้อมกําหนดรหัสคู่บัตร (PIN Code) 6 หลัก
ทั้งนี้ เพื่อให้ประชาชนได้รับข้อมูลข่าวสารจากกรมบัญชีกลาง กระทรวงการคลัง สามารถติดตามได้ที่เว็บไซต์ www.cgd.go.th หรือ Call Center 0-2270-6400 และหมายเลขโทรศัพท์กลาง 0-2127-7000
รัฐบาลไทย-ข่าวทำเนียบรัฐบาล-ระวัง ❗️ “เพจร้องทุกข์ปลอม” เตือนประชาชนอย่าหลงเชื่อ อย่าให้ข้อมูลส่วนบุคคล
วันจันทร์ที่ 11 มีนาคม 2567
ระวัง ❗️ “เพจร้องทุกข์ปลอม” เตือนประชาชนอย่าหลงเชื่อ อย่าให้ข้อมูลส่วนบุคคล
.....
กระทรวงมหาดไทย แจ้งเตือนประชาชน เพจเฟซบุ๊ก “จัดการคดีอาชญากรรมทางออนไลน์” ไม่ใช่เพจของกระทรวงมหาดไทย ขอประชาชนอย่าหลงเชื่อ อย่าให้ข้อมูลส่วนบุคคล และไม่ส่งหรือแชร์เพจดังกล่าวต่อในช่องทางสื่อสังคมออนไลน์ต่าง ๆ
.
ช่องทางร้องทุกข์ออนไลน์ ของกระทรวงมหาดไทย คือ ศูนย์ดํารงธรรม มีช่องทางติดต่อได้ 3 ทาง คือ
- แอปพลิเคชันศูนย์ดํารงธรรม 1567 Damrongdhama App (MOI1567)
- เว็บไซต์www.damrongdhama.moi.go.thหากต้องการติดต่อศูนย์ดํารงธรรมจังหวัด ให้ต่อด้วยชื่อจังหวัดที่ต้องการ
- อีเมล์ moi1567@hotmail.com
.
อ่านเพิ่มเติม >>https://www.thaigov.go.th/news/contents/details/79952
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ถก คณะกรรมการบำบัดผู้ติดยาเสพติด สั่ง ขยาย “CBTx ชุมชนล้อมรักษ์“ ให้ครอบคลุมทั่วประเทศ หลังช่วยบำบัดผู้ป่วยกลุ่มใหญ่สุด
วันจันทร์ที่ 11 มีนาคม 2567
11/03/2567
​“รองนายกฯสมศักดิ์” ถก คณะกรรมการบําบัดผู้ติดยาเสพติด สั่ง ขยาย “CBTx ชุมชนล้อมรักษ์“ ให้ครอบคลุมทั่วประเทศ หลังช่วยบําบัดผู้ป่วยกลุ่มใหญ่สุด
​“รองนายกฯสมศักดิ์” ถก คณะกรรมการบําบัดผู้ติดยาเสพติด สั่ง ขยาย “CBTx ชุมชนล้อมรักษ์“ ให้ครอบคลุมทั่วประเทศ หลังช่วยบําบัดผู้ป่วยกลุ่มใหญ่สุด เผย ปี 67 มีผู้ป่วยยาเสพติดสะสม 4.6 หมื่นคน เป็นสีเขียว 3.6 หมื่นคน ยอมรับ บําบัดเป็นปลายน้ํา ต้องเร่งแก้ต้นน้ํา
วันที่ 11 มีนาคม 2567 นายสมศักดิ์ เทพสุทิน รองนายกรัฐมนตรี ในฐานะประธานคณะกรรมการบําบัดรักษาและฟื้นฟูผู้ติดยาเสพติด เป็นประธานการประชุมคณะกรรมการบําบัดรักษาและฟื้นฟูผู้ติดยาเสพติด โดยมี นพ.ชลน่าน ศรีแก้ว รัฐมนตรีว่าการกระทรวงสาธารณสุข นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี และคณะกรรมการ เข้าร่วม ที่สํานักงานปลัดกระทรวงสาธารณสุข
โดยนายสมศักดิ์ กล่าวว่า รัฐบาล มีความต้องการที่จะทําให้ยาเสพติด พ้นไปจากประเทศไทย แต่ก็ไม่ใช่เรื่องง่าย ซึ่งต้องมีการบูรณาการทุกภาคส่วน ส่วนการบําบัดรักษาและฟื้นฟูผู้ป่วยยาเสพติด ที่เกี่ยวข้องกับคณะกรรมการชุดนี้ ก็ยอมรับว่า เป็นเรื่องที่ยาก เพราะการบําบัดรักษาผู้ติดยาเสพติดนั้น เป็นปลายน้ํา โดยต้นน้ําคือ การปราบปรามผู้ผลิตยาเสพติด ซึ่งที่ผ่านมา ต้องยอมรับว่า ไม่ได้จัดการกับผู้ผลิตอย่างจริงจัง ในขณะที่สังคมโลก ก็จับตาว่า ไทยจะดําเนินการอย่างไร เพราะแหล่งผลิตยาเสพติด อยู่ติดกับไทย
“คณะกรรมการชุดนี้ มีหน้าที่ชะลอให้มีผู้ติดยาเสพติดน้อยลง พร้อมช่วยดูแลไม่ให้มีผู้ติดยาเสพติดเพิ่มขึ้น รวมถึงช่วยบูรณาการกับหน่วยงานที่ทําต้นน้ํา ทั้งการปราบปราม และยึดอายัดทรัพย์ โดยสถานการณ์ผู้ป่วยที่เข้ารับการบําบัด ก็เริ่มมีจํานวนมาก ซึ่งในปี 2566 มีจํานวนผู้ป่วยสะสม รวม 195,604 คน แบ่งเป็น ผู้ป่วยสีแดง 12,614 คน ผู้ป่วยสีส้ม 5,089 คน ผู้ป่วยสีเหลือง 3,269 คน และผู้ป่วยสีเขียว 174,632 คน ส่วนผู้ป่วยรายใหม่ช่วง 26 ก.พ.-3 มี.ค.67 มีจํานวน 532 คน ทําให้มีผู้ป่วยสะสมในปี 2567 แล้ว จํานวน 46,566 คน โดยกลุ่มผู้ป่วยส่วนใหญ่ ยังเป็นสีเขียว จํานวนถึง 36,825 คน“ รองนายกรัฐมนตรี กล่าว
นายสมศักดิ์ กล่าวอีกว่า การบําบัดผู้ป่วยสีเขียว จึงเป็นสิ่งที่สําคัญ โดยขณะนี้ ได้ใช้ระบบ CBTx ชุมชนล้อมรักษ์ คือ การให้ชุมชนเข้ามามีส่วนร่วมในการดูแลผู้ป่วยสีเขียว ที่เป็นผู้ป่วยยาเสพติดอย่างเดียว ไม่มีอาการทางจิตเวชร่วมด้วย ซึ่งตนมองว่า ควรมีทุกอําเภอ จากขณะนี้ เริ่มต้นประมาณ 200 อําเภอ กว่า 31 จังหวัด แต่ด้วยสถานการณ์ผู้ป่วยสีเขียว ก็ควรขยายให้ครอบคลุมทั่วประเทศ ส่วนการบําบัดผู้ป่วยสีแดง คือ ผู้ป่วยยาเสพติดที่มีอาการทางจิตเวชร่วมด้วยและกําลังแสดงอาการอาละวาดคลุ้มคลั่ง ก็ควรมีการรองรับได้ทั่วประเทศด้วย เพื่อเพิ่มประสิทธิภาพในการบําบัดรักษาและฟื้นฟูผู้ติดยาเสพติดได้มากขึ้น
รัฐบาลไทย-ข่าวทำเนียบรัฐบาล-เลขาธิการ กบข. คนใหม่ พร้อมเริ่มงาน สร้างฐานและผลักดันกองทุนไทยให้มั่นคง
วันจันทร์ที่ 11 มีนาคม 2567
11/03/2567
เลขาธิการ กบข. คนใหม่ พร้อมเริ่มงาน สร้างฐานและผลักดันกองทุนไทยให้มั่นคง
เลขาธิการ กบข. คนใหม่ “ทรงพล ชีวะปัญญาโรจน์” พร้อมเริ่มงานรับตําแหน่ง มีเป้าหมายพัฒนา กบข.เป็นกองทุนที่มีความมั่งคั่ง สร้างผลตอบแทนที่ดีให้แก่สมาชิก และสร้างฐานการคลังไทยให้มีความมั่นคงและยั่งยืน
นายทรงพล ชีวะปัญญาโรจน์ เลขาธิการคณะกรรมการกองทุนบําเหน็จบํานาญข้าราชการ (กบข.) เข้ามาปฏิบัติหน้าที่วันแรก โดยมีผู้บริหารและพนักงาน กบข. ให้การต้อนรับ หลังจากได้รับการแต่งตั้งจากคณะกรรมการ กบข. ตั้งแต่วันที่ 11 มีนาคม 2567 เป็นต้นไป ด้วยประสบการณ์ความเชี่ยวชาญการบริหารการเงิน การคลัง และการลงทุน มีวิสัยทัศน์ที่ตรงกับภารกิจของ กบข. และมีเป้าหมายการดําเนินงานที่จะพัฒนาองค์กรให้เป็นกองทุนที่มีความมั่งคั่ง สร้างผลตอบแทนที่ดีให้แก่สมาชิก และสร้างฐานการคลังไทยให้มีความมั่นคงและยั่งยืน
ทั้งนี้ นายทรงพล มีประสบการณ์การทํางานด้านการบริหารการเงิน การคลัง และการลงทุนในตําแหน่งสําคัญ อาทิ ผู้อํานวยการสถาบันคุ้มครองเงินฝาก รองกรรมการผู้จัดการใหญ่ธนาคารกรุงไทย จํากัด (มหาชน) รองกรรมการผู้จัดการธนาคารกสิกรไทย จํากัด (มหาชน) กรรมการบริษัท เมืองไทยประกันภัย จํากัด (มหาชน) กรรมการบริษัท ธนารักษ์พัฒนาสินทรัพย์ จํากัด กรรมการบริษัท บริหารสินทรัพย์กรุงเทพพาณิชย์จํากัด (มหาชน) กรรมการองค์การเภสัชกรรม กรรมการบริษัท หลักทรัพย์จัดการกองทุนกรุงไทย จํากัด (มหาชน)
ด้านการศึกษา นายทรงพล จบการศึกษา ระดับปริญญาโทจาก Master of Business Administration with Finance, Case Western Reserve University ระดับปริญญาตรี วิทยาศาสตรบัณฑิต B.S. Finance, University of Findlay นอกจากนี้ ยังผ่านหลักสูตรผู้บริหารระดับสูงอื่น ๆ อาทิ นักบริหารการเงินการคลังระดับสูง รุ่นที่ 3 กรมบัญชีกลาง และหลักสูตรต่าง ๆ ของสมาคมส่งเสริมสถาบันกรรมการบริษัทไทย (IOD) ดังนี้ หลักสูตร Corporate Governance for Capital Market Intermediaries (CGI) รุ่นที่ 7/2015 หลักสูตร Director Certification Program (DCP) รุ่นที่ 231/2016 และหลักสูตร IT Governance and Cyber Resilience Program (ITG) รุ่นที่ 15/2020
รัฐบาลไทย-ข่าวทำเนียบรัฐบาล-​นายกฯ ให้สัมภาษณ์สื่อมวลชนในวันที่ 3 ของภารกิจในกรุงปารีส
วันอาทิตย์ที่ 10 มีนาคม 2567
​นายกฯ ให้สัมภาษณ์สื่อมวลชนในวันที่ 3 ของภารกิจในกรุงปารีส
​นายกฯ ให้สัมภาษณ์สื่อมวลชนในวันที่ 3 ของภารกิจในกรุงปารีส
วันนี้ (10 มีนาคม 2567) เวลา 12.30 น. (เวลาท้องถิ่นกรุงปารีส) ณ ห้าง Le Bon Marche นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนเกี่ยวกับภาพรวมภารกิจที่ผ่านมาในวันนี้โดยได้กล่าวว่า เช้านี้ได้มาเยี่ยมชมห้างสรรพสินค้า Printemps โดยเป็นหนึ่งในห้างที่ใหญ่ที่สุด มีอายุ 100 กว่าปี มีโอกาส พูดคุยแลกเปลี่ยนในการนําสินค้ามาจัดแสดง จัดกิจกรรมแลกเปลี่ยนระหว่างห้าง รวมทั้งเปิดพื้นที่ให้กับนักออกแบบรุ่นใหม่ และjewelry design และมีการจัดพื้นที่ให้กับนักออกแบบรุ่นใหม่นําเสนอสินค้าผ่านช่องทางbroadcast
ทั้งนี้ ห้างยังมีสตูดิโอสําหรับ soft power จัดพื้นที่เพื่อพูดคุยแลกเปลี่ยน และพื้นที่จัดสินค้า
ห้างที่สอง Bon Marche เป็นห้างเปิดใหม่เจ้าของเดียวกับ LVMH ซึ่ง ในวันพรุ่งนี้ นายกฯ จะได้พบกับเจ้าของ LVMH ในส่วนของวันนี้ ได้พูดคุยกันเพื่อแลกเปลี่ยนความร่วมมือ กับผู้บริหาร ในโอกาสนี้นายกฯ กล่าวว่าจะนําข้อมูลที่ได้พูดคุยในวันนี้ เพื่อนําไปเตรียมความพร้อม และแลกเปลี่ยนความร่วมมือ ในการหารือวันพรุ่งนี้
นายกรัฐมนตรีกล่าวถึงประเด็นการนําผ้าขาวม้ามาผสมผสานกับการแต่งกายในการเดินทางครั้งนี้ ว่าได้นําผ้าพันคอจากผ้าขาวม้าที่ได้รับจากชาวบ้านระหว่างการลงพื้นที่ เป็นสัญลักษณ์ของการผูกมิตร โดยการใช้ผ้าพันคอจากท้องถิ่นนี้ ก็หวังจะให้เป็นการเพิ่มมูลค่า สินค้าท้องถิ่นของไทย ให้เป็นที่รู้จักเพื่อส่งผลให้พี่น้องท้องถิ่นมีรายได้มากขึ้น
นอกจากนี้ ภารกิจในวันที่ 11 มีนาคม ตอนเช้าจะพบกับเจ้าของ LVMH และ บริษัท Kerring จากนั้นจะพบหารือทวิภาคี กับประธานาธิบดีมาครง และจะได้เยี่ยมชมบริษัทที่ดําเนินธุรกิจโรงไฟฟ้านิวเคลียร์ขนาดเล็ก ทั้งนี้ ในการหารือทวิภาคีกับประธานาธิบดีฝรั่งเศส นายกฯ จะหยิบยกประเด็นสําคัญ ได้แก่ FTA วีซ่าเชงเก้น และความร่วมมือการค้าขายสินค้า
รัฐบาลไทย-ข่าวทำเนียบรัฐบาล-“ดร. นลินี ทวีสิน” หารือทูตไอร์แลนด์ ส่งเสริมความร่วมมือในทุกมิติทั้งด้านการศึกษาและการท่องเที่ยว เชิญชวนลงทุน EEC ปลื้มไอร์แลนด์สนับสนุนการเจรจา THAI – EU FTA
วันจันทร์ที่ 11 มีนาคม 2567
11/03/2567
“ดร. นลินี ทวีสิน” หารือทูตไอร์แลนด์ ส่งเสริมความร่วมมือในทุกมิติทั้งด้านการศึกษาและการท่องเที่ยว เชิญชวนลงทุน EEC ปลื้มไอร์แลนด์สนับสนุนการเจรจา THAI – EU FTA
“ดร. นลินี ทวีสิน” หารือทูตไอร์แลนด์ ส่งเสริมความร่วมมือในทุกมิติทั้งด้านการศึกษาและการท่องเที่ยว เชิญชวนลงทุน EEC ปลื้มไอร์แลนด์สนับสนุนการเจรจา THAI – EU FTA
วันนี้ (11 มี.ค. 67) ดร. นลินี ทวีสิน พบทูตไอร์แลนด์ หารือการส่งเสริมความร่วมมือในทุกมิติ โดยเฉพาะความร่วมมือด้านการศึกษาและการท่องเที่ยว ปลื้มไอร์แลนด์พร้อมสนับสนุนการดําเนินการเจรจา FTA ไทย-สหภาพยุโรป ซึ่งจะเป็นประโยชน์ต่อไทยอย่างมากทั้งในแง่การขยายโอกาสการค้า การลงทุน และการยกระดับมาตรฐานกฎระเบียบ นอกจากนี้ ได้เชิญชวนผู้ประกอบการการศึกษาไอร์แลนด์มาลงทุนในพื้นที่ EEC
ดร. นลินี ทวีสิน ผู้แทนการค้าไทย เปิดเผยภายหลังจากการหารือร่วมกับนายแพทริก เบิร์น เอกอัครราชทูตไอร์แลนด์ประจําประเทศไทยว่าตนและท่านทูตต่างยินดีที่ในปีหน้า ปี 2568 ความสัมพันธ์ทางการทูตระหว่างไทยและไอร์แลนด์จะครบรอบ 50 ปี โดยเมื่อมองไปข้างหน้า ตนและท่านทูตต่างเห็นพ้องว่าไทยและไอร์แลนด์ยังมีโอกาสพัฒนาความร่วมมือกันอีกในหลายมิติ ไม่ว่าจะเป็นในความร่วมมือในด้านการศึกษา เนื่องจากไอร์แลนด์เป็นประเทศที่ใช้ภาษาอังกฤษเป็นหนึ่งในภาษาราชการ และมีมหาวิทยาลัยชั้นนํา จํานวนมากที่มีความเชี่ยวชาญและมาตรฐานระดับโลกในหลายสาขาวิชา โดยเฉพาะแพทยศาสตร์ เภสัชศาสตร์ วิทยาศาสตร์ เทคโนโลยีสารสนเทศ และเกษตรศาสตร์ สําหรับความร่วมมือด้านการท่องเที่ยวเที่ยว เล็งเห็นว่าหากผลักดันให้มีการเปิดเส้นทางการบินตรงกรุงเทพ – ดับลิน จะทําให้จํานวนนักท่องเที่ยวเติบโตอย่างก้าวกระโดด จากปัจจุบันที่มีนักท่องเที่ยวชาวไอริชเดินทางมาไทยราว 6.7 หมื่นคนในปี 2566 ในขณะที่การมีเที่ยวบินตรงก็จะยังเป็นประโยชน์ในแง่ของการค้าขาย เนื่องจากสินค้าที่ค้าขายในปัจจุบันเป็นสินค้าที่เน่าเสียง่าย เช่น หอยนางรมหรือเนยแข็ง
ผู้แทนการค้าไทย เสริมว่า ท่านทูตไอร์แลนด์ยังได้แสดงความยินดีที่การเจรจา FTA ไทย-สหภาพยุโรป ที่ผ่านมาแล้ว 2 รอบมีความคืบหน้าไปได้ด้วยดี ถึงแม้ว่าหนทางไปสู่การสรุปผลการเจรจาจะอีกยาวแต่ไอร์แลนด์พร้อมที่จะสนับสนุนไทยในกระบวนการดังกล่าว ทั้งนี้ การจัดทํา FTA กับสหภาพยุโรป จะเป็นโอกาสที่ดีของไทย ทั้งในแง่ขยายโอกาสทางการค้า และการลงทุนกับประเทศสมาชิกสหภาพยุโรป 27 ประเทศ ช่วยเพิ่มความสามารถในการแข่งขันของไทย และดึงดูดการลงทุนจาก ต่างประเทศ รวมถึงการพัฒนาศักยภาพของไทยผ่านการยกระดับมาตรฐานด้านกฎระเบียบภายในประเทศ
ดร. นลินี กล่าวทิ้งท้ายว่า ตนได้เชิญผู้ประกอบการไอร์แลนด์มาลงทุนในพื้นที่ EEC เพิ่มเติม โดยเฉพาะการลงทุนในเรื่องการศึกษา ในขณะที่ไอร์แลนด์ ก็เป็นประเทศที่ผู้ประกอบการไทยน่าให้ความสนใจไปลงทุน โดยเฉพาะการลงทุนในอุตสาหกรรมการบริการ หรือ Hospitality เนื่องจาก ไอร์แลนด์มีอัตราภาษีรายได้นิติบุคคล ที่อยู่ในระดับต่ําเพียงร้อยละ 12.50 และยังมีความพร้อมในด้านอื่น ๆ อย่างครบถ้วน
รัฐบาลไทย-ข่าวทำเนียบรัฐบาล-"รมว.ธรรมนัส" มอบ "ทปษ.บุญสิงห์ " ร่วมประชุมคณะกรรมการสุขภาพแห่งชาติ (คสช.) ครั้งที่ 2/2567
วันจันทร์ที่ 11 มีนาคม 2567
"รมว.ธรรมนัส" มอบ "ทปษ.บุญสิงห์ " ร่วมประชุมคณะกรรมการสุขภาพแห่งชาติ (คสช.) ครั้งที่ 2/2567
"รมว.ธรรมนัส" มอบ "ทปษ.บุญสิงห์ " ร่วมประชุมคณะกรรมการสุขภาพแห่งชาติ (คสช.) ครั้งที่ 2/2567
วันที่ 11 มีนาคม 2567 เวลา 14.00 น.ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ มอบหมายให้ นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ร่วมการประชุมคณะกรรมการสุขภาพแห่งชาติ (คสช.) ครั้งที่ 2/2567 ณ ห้องประชุมชัยนาทนเรนทร ชั้น 2 สํานักงานปลัดกระทรวงสาธารณสุข โดยมีนายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการสุขภาพแห่งชาติ (คสช.) ครั้งที่ 2/2567 พร้อมด้วย นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข และนายอนุทิน ชาญวีรกูล รัฐมนตรีว่าการกระทรวงมหาดไทย
โดยมีวัตถุประสงค์เพื่อสรุปผลการดําเนินงานและแต่งตั้งคณะกรรมการขับเคลื่อนและติดตามการดําเนินงานตามมติสมัชชาสุภาพแห่งชาติ (คมส.) แทนชุดเก่า ที่ครบวาระ และสรรหาผู้ทรงคุณวุฒิเพื่อแต่งตั้งเป็นกรรมการบริหารสํานักงานคณะกรรมการสุขภาพแห่งชาติแทนคนเดิมที่จะครบวาระ ตามมาตรา 37 (3)
#กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมศุลกากรระดมกำลังลงพื้นที่เข้าตรวจค้นจับกุมการลักลอบนำเข้าบุหรี่ไฟฟ้าหลายแห่ง ภายในวันเดียวกัน
วันจันทร์ที่ 11 มีนาคม 2567
11/03/2567
กรมศุลกากรระดมกําลังลงพื้นที่เข้าตรวจค้นจับกุมการลักลอบนําเข้าบุหรี่ไฟฟ้าหลายแห่ง ภายในวันเดียวกัน
กรมศุลกากรลงพื้นที่ในเขต ต.บางรักพัฒนา อ.บางบัวทอง จ.นนทบุรี เพื่อตรวจสอบร้านค้าที่ได้รับเบาะแสว่ามีการลักลอบนําสินค้าที่มิได้เสียภาษีอากรและไม่ผ่านพิธีการศุลกากรโดยถูกต้องมาจําหน่าย พบร้านค้าจํานวน 5 ร้าน มูลค่ารวมกว่า 2.30 ล้านบาท
วันนี้ (9 มีนาคม 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายให้ความสําคัญกับการป้องกันและปราบปรามการลักลอบนําเข้าบุหรี่ไฟฟ้าอย่างเข้มงวด เพื่อสุขภาพที่ดีของประชาชน นั้น นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่ศุลกากรเข้มงวดกวดขันในการสืบสวนและปราบปราม ผู้กระทําความผิดเพื่อให้เป็นไปตามนโยบายของรัฐบาลและเพื่อปกป้องประชาชนและเยาวชนที่อาจได้รับสารพิษจากบุหรี่ไฟฟ้า ทั้งนี้ แม้ว่ากรมศุลกากรจะมีมาตรการที่เข้มงวดในการตรวจสอบการลักลอบนําเข้าบุหรี่ไฟฟ้าอย่างต่อเนื่อง แต่เนื่องด้วยขนาดของบุหรี่ไฟฟ้าที่ง่ายต่อการซุกซ่อนได้อย่างแนบเนียน กรมศุลกากรจึงสั่งการให้เจ้าหน้าที่ลงพื้นที่เพื่อตรวจสอบร้านค้าที่อาจลักลอบนําบุหรี่ไฟฟ้าและอุปกรณ์เข้ามาจําหน่ายในราชอาณาจักร
โดยเมื่อวันที่ 8 มีนาคม 2567 กรมศุลกากรโดยกองสืบสวนและปราบปราม ลงพื้นที่ในเขตตําบลบางรักพัฒนา อําเภอบางบัวทอง จังหวัดนนทบุรี เพื่อตรวจสอบร้านค้าที่ได้รับเบาะแสว่ามีการลักลอบนําสินค้าที่มิได้เสียภาษีอากรและไม่ผ่านพิธีการศุลกากรโดยถูกต้องมาจําหน่าย พบร้านค้าจํานวน 5 ร้าน มีบุหรี่ไฟฟ้า น้ํายาบุหรี่ฟ้า จําหน่ายอยู่ภายในร้าน มูลค่ารวมกว่า 2.30 ล้านบาท โดยมีรายละเอียดการเข้าตรวจค้น ดังนี้
1. ร้านค้าไม่ปรากฏบ้านเลขที่ พบบุหรี่ไฟฟ้า จํานวน 125 ชิ้น น้ํายาบุหรี่ไฟฟ้า 118 ชิ้น
รวมจํานวน 243 ชิ้น มูลค่า 95,000 บาท
2. ร้านค้าตั้งอยู่ในตลาดทีมาร์เก็ต พบบุหรี่ไฟฟ้า จํานวน 549 ชิ้น น้ํายาบุหรี่ไฟฟ้า 760 ชิ้น และอุปกรณ์อื่นๆ จํานวน 402 ชิ้น รวมจํานวน 1,711 ชิ้น มูลค่า 330,000 บาท
3. ร้านค้าตั้งอยู่ริมถนนหมู่บ้านบัวทอง พบบุหรี่ไฟฟ้า จํานวน 388 ชิ้น น้ํายาบุหรี่ไฟฟ้า
341 ชิ้น และอุปกรณ์อื่นๆ จํานวน 161 ชิ้น รวมจํานวน 890 ชิ้น มูลค่า 170,000 บาท
4. ร้านค้าตั้งอยู่ในตลาดมีดี ถนนทางหลวงชนบท 1009 พบบุหรี่ไฟฟ้า จํานวน 1,253 ชิ้น น้ํายาบุหรี่ไฟฟ้า 3,337 ชิ้น และอุปกรณ์อื่นๆ จํานวน 280 ชิ้น รวมจํานวน 4,870 ชิ้น มูลค่า 1,300,000 บาท
5. ร้านค้าตั้งอยู่บนถนนหมู่บ้านบางบัวทอง พบบุหรี่ไฟฟ้า น้ํายาบุหรี่ไฟฟ้า และอุปกรณ์อื่นๆ จํานวน 5 ลัง มูลค่า 440,000 บาท
การกระทําดังกล่าว ถือเป็นความผิดตามมาตรา 242 246 และมาตรา 252 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และกฎหมายอื่นที่เกี่ยวข้อง โดยในปีงบประมาณ 2567 (1 ตุลาคม 2566 – 27 กุมภาพันธ์ 2567) กรมศุลกากรสามารถจับกุมผู้กระทําความผิดในการลักลอบนําบุหรี่ไฟฟ้า น้ํายาบุหรี่ไฟฟ้า และอุปกรณ์บุหรี่ไฟฟ้า จํานวน 112 ราย ปริมาณ 150,100 ชิ้น มูลค่า 17.85 ล้านบาท